Document ID: /roh_data/filtered/fineweb-2-filterrobots_roh.jsonl.gz/32377

Concret sa tracta quai da gieus dal campiunadi svizzer da ballape e da hockey, ma era da tscherts gieus da ballape en l’exteriur.
Raschuns per il chasti
La Swisscom haja malduvrà il monopol en plirs puncts. Uschia haja ella scumandà ad intgins concurrents mintg'offerta d'emetter sport live sin lur plattafurmas, scriva la CumCo.
Ad auters concurrents sco per exempel a la Cablecom haja la Swisscom mo dà access ad ina purschida da sport reducida.
La Swisscom renviescha il chasti
Il concern da telecommunicaziun n'accepta betg la decisiun. La Swisscom e sia firma affiliada Cinetrade sajan persvadidas d'avair agì endretg tar la commerzialisaziun da cuntegns da sport.
La Swisscom vegn ad examinar la disposiziun detagliadamain. En vista al chasti aut ed al caracter da princip da la decisiun vegnia la Swisscom a trair vinavant la decisiun al tribunal federal administrativ u sche necessari era al Tribunal federal.
Auters salidan la decisiun da la CumCo
Tant la concurrenta da la Swisscom UPC Cablecom sco era la Societad economica da las raits da communicaziuns svizras èn cuntentas dal chasti da la CumCo a l’adressa da la Swisscom.
RR novitads 09:00